TsMS § 654 lg-st 5 ja § 442 lg-st 8 tuleneb, et kui ringkonnakohus tühistab esimese astme kohtu otsuse ja teeb uue otsuse, siis peab ta võtma seisukoha poolte kõikide esimese astme kohtu menetluses esitatud väidete kohta, millele tuginemisest pool ei ole apellatsioonimenetluses sõnaselgelt loobunud. KooskõlasTsMS § 654 lg-tega 4 ja 5 peab ringkonnakohus märkima otsuse põhjendavas osas mh tõendid, millele on rajatud kohtu järeldused, ning võtma  põhjendatud seisukoha poolte kõigi väidete kohta. Asja uuel läbivaatamisel peab ringkonnakohus hindama, kas hageja müügikulud on mõistlikult põhjendatud. Muuhulgas peab ringkonnakohus vastama kostja väitele, et sõiduauto aku väljavahetamine ei olnud põhjendatud.